Ammont konsiderevoli ta’ flus insterqu waqt hold-up minn banka tal-lottu fi Triq Giovanni Barabara il-Ħamrun. Is-serqa saret f’nofsinhar b’żewġ ħallelin armati u b’wiċċhom mgħotti daħlu u talbu l-flus lil mara ta’ 53 sena mill-Hamrun stess li dak il-ħin kienet qed tmexxi l-banka. Ġewwa kien hemm klijent: żagħżugħ ta’ 28 sena mill-Ħamrun ukoll. Iż-żewġ ħallelin ħadu l-flus u fuq barra kien hemm raġel ieħor jistennihom b’vann li bih ħarbu minn fuq il-post. Il-vann instab fi Triq Ġuze’ Bajada kantuniera ma’ Triq Willie Attard fil-Ħamrun, li tiġi ftit bogħod mill-banka tal-lottu li nsterqet. Ħadd ma weġġa’ f’dan il-hold-up għalkemm in-nies li kienu fil-banka ħadu qatgħa kbira. Il-Maġistrat tal-Għassa, Dr Aaron Bugeja, qed imexxi inkjesta bil-Pulizija għadha qed tinvestiga.